Масова истерия може да е обяснението за „звуковите атаки” срещу посолството на САЩ в Куба – Барикада\nБАРИКАДА 16 октомври 2017\nПосолството на САЩ в Хавана. Източник: Wikipedia\nСпециалисти по неврология предполагат, че мистериозните заболявания сред много щатски дипломати в Куба – които доведоха до обтягане на отношенията между двете държави – може да са причинени от някаква форма на „масова истерия”, а не от „звукови атаки”, каквито версии са разпространявани от Вашингтон.\nНеобяснените инциденти станаха оправдание САЩ да изтеглят повечето служители на посолството си в Хавана и да изгонят мнозинството кубински дипломати от Вашингтон, припомня Guardian.\nНевролозите отбелязват през изданието, че не е възможно поставянето на пълноценна диагноза без достъп до повече информация и до 22-та засегнати дипломатически служители, които се оплакват от редица симптоми, включително загуба на слух, пищене в ушите, главоболие и замаяност.\nДържавният департамент описва инцидентите като „атаки”, които са започнали в края на миналата година и са продължили до август. Разследващите в САЩ и Куба обаче досега не са открили никакви доказателства за използване на оръжие. Специалистите по неврология настояват, че трябва да се обмисли вероятността да става въпрос за „функционално разстройство”, дължащо се на проблеми с нервната система на пострадалите.\n„От обективна гледна точка това прилича повече на масова истерия, отколкото на каквото и да е друго”, коментира Марк Халет от Националния институт по неврологични заболявания и инсулти в САЩ. „Масова истерия” е популярен термин за подобни изблици сред групи хора, които са частично или изцяло психосоматични. Халет обаче изтъква, че пострадалите не трябва да бъдат обвинявани. „Психосоматичното заболяване е заболяване като всяко друго. То не трябва да бъде стигматизирано. Важно е да се каже, че симптоми като тези не се появяват доброволно. Те не са сигнал за слабост в личността на индивида”, изтъква Халет, който е и президент на Международната федерация по клинична неврофизиология.\nТой подчертава, че е по-обичайно подобни разстройства да засягат малки групи хора, често част от семейства. Той обаче добавя, че е възможно да бъдат засегнати по-голям брой индивиди, особено ако те работят заедно в напрегната и враждебна среда.\n„Доколкото виждам има много голям бой хора със сравнително неясни оплаквания. Проучването за възможните причини не е открило нищо, а споменаването на звукови сигнали е относително безсмислено”. Ако става въпрос за масова истерия, това може да изясни мистерията – и предполагам да нормализира отношенията между Куба и САЩ”, заявява Халет. „Всички тези хора са набутани заедно в една неспокойна среда – точно такава ситуация може да допринесе за подобно развитие. Безпокойството може да е един от критичните фактори”, смята ученият.\nПрез миналата седмица Associated Press съобщи, че е получила аудио записи на високочестотен шум, какъвто някои от служителите на щатското посолство в Хавана твърдят, че са чули. Не е ясно обаче дали този шум е свързан със здравните оплаквания. В статията на агенцията също така се изтъква, че не всички засегнати американци в Куба са чували шумове, а за останалите не е ясно дали са чували едно и също нещо.\n„Обикновено има нещо, което действа като спусък за функционалното разстройство. Често става въпрос за нещо дребно и неспецифично, може да е леко физическо нараняване. Но в съчетание с някаква степен на безпокойство, както и самоубеждение и предварителни очаквания, това води до изопачаване на усещанията”, коментира пред Guardian Алън Карсън, консултант невропсихиатър и бивш президент на Британската асоциация по невропсихиатрия.\n„Ако е налице достатъчно силно очакване, че нещо ще се случи, това ще изкриви приеманата информация по начин, който ще изглежда напълно реалистичен на засегнатите. При определени обстоятелства това може да бъде предавано от човек на човек… ако при един индивид преживяването е много силно, това може да вкара мислите на околните в определена посока”, добавя Карсън.\nМного експерти по акустика вече са коментирали, че е изключително малко вероятно симптоми като описаните да бъдат причинени от някакво „звуково оръжие”. Друга теория е, че здравните оплаквания се причинени от разузнавателна операция, която се е объркала. Това обаче също среща скептицизма на експертите и не е подкрепено с доказателства.\nСАЩ не са обвинили директно кубинското правителство, но Вашингтон заявява, че Хавана не е спазила задължението си да осигурява сигурност на чуждите дипломати на територията на страната. Кубинските власти отричат внушенията за проведени „атаки” и предложиха сътрудничество за разкриване на причините за симптомите.\n„Не смятам, че кубинското правителство има нещо общо”, коментира Бен Роудс, външнополитически съветник на бившия президент Барак Обама, който е участвал в преговорите за подобряване на отношенията с Хавана. „На първо място, това изглежда е започнало през декември. По онова време кубинското правителство бързаше да подписва споразумения и бизнес сделки с нас… с други думи опитваше се да запази добрите отношения. Твърдението, че по същото време биха започнали нещо, целящо да взриви тези отношения няма никаква логика”, казва той.\nДжон Стоун, невролог от университета в Единбург и автор на изследвания за функционалните неврологични разстройства, коментира, че подобни проблеми са често срещани – това е втората най-честа причина пациента да потърси консултация с невролог. „Съществува заблуда, че само слабохарактерни, невротични хора могат да страдат от такива симптоми. Това не е истина. Хората не симулират симптомите на главоболия, замайване и проблеми със слуха”, изтъква той.\nСтоун добавя, че в Куба всичко може да е започнало с един или двама души, страдащи от главоболия и проблеми със слуха. В последствие тези симптоми са се разпространили заради стресовата атмосфера на посолството и приказките за „звукова атака”.\n„Нищо от това няма смисъл, докато не се вземе предвид психогенното обяснение”, заявява Робърт Бартоломю, медицински социолог и автор на серия от книги за изблици на масова истерия. „Американските разузнавателни агенции са най-усъвършенстваните в света, а те явно нямат представа какво причинява симптомите. Бих заложил къщата си, че и в разузнавателната общност има хора, които са заключили, че това е психогенно явление. Техните анализи обаче са прикрити или просто игнорирани от администрацията на Тръмп, защото не се вписват в техния наратив. Масово психогенно заболяване е най-вероятното обяснение”, подчертава той.\nЗапитани за възможността инцидентите да се дължат на неврологични проблеми, от Държавният департамент са отговори са пратили следния отговор: „Нямаме окончателни отговори за причината или източника на атаките на щатските дипломати в Куба. Продължаваме с настойчивото разследване и не искаме да говорим преди то да е завършило”.\nСлед встъпването си в длъжност Доналд Тръмп зае значително по-враждебна позиция спрямо Куба, отколкото предшественика си. През юни той обяви частична отмяна на мерките за сближаване, прокарани от Обама, като затегна правилата за пътуване и търговия с острова.\nЕтикети: Доналд Тръмп звукави атаки Куба посолство САЩ Хавана


За омразата, думите и белезите - Симеон Василев, съосновател на Фондация GLAS - SHASH.BG - Медии, политика, общество, култура и начин на живот\nPosted on ноември 4, 2020 ноември 4, 2020\nПреди често зачитах коментари под материали, които публикуваме, под чужи такива, спорове под постове в социалните мрежи и изобщо, като всеки един от нас, май поне веднъж седмично попадах на нещо, което ме потриса. Вече удивлението ми от всичко, което очите ми виждат, но съзнанието отхърля е по-кратко и не се възстановявам с часове, но май това е някак по-плашещо. Свикнах ли? За нормално ли го приех? Не.\nВсе още имам чувството, че има хора, които единственoто, което обичат да правят е да мразят. И да го заявяват. И го правят от сутринта. И го правят всеки ден. И, не, не е нормално. Обаче по света и у нас има хора, които трудно дефинират кое и кои са “нормалните” – мисли, хора, действия, чувства.\nИ, понеже не искам да генерализирам, затова няма да говоря за “всички”.\nИ, понеже е интервю, породено от желанието да се обърне внимание на “езика на омразата”, затова повторенията са нарочни. За да се запечатат, за да се набие думата в съзнанието ни, в мислите ни и да си намери място там, където най-добре ще ни дефинира и нас като хора. В “нормалното” на нашите души или в “отрицанието” – там, където да възпламени желание да търсим нормалния диалог, подход и начин да я преборим. Защото я виждаме, четем и чуваме толкова често, че я подминаваме вече. А тя е там и дори, може би, расте.\nСъс Симеон Василев – съосновател на Фондация GLAS ще говорим за омразата.\nМожем ли да определим трите най-мразени неща от повечето хора у нас, чисто статистически? Умишлено не си формулирам въпроса “трите най-мразени неща от българина”, защото не искам да слагам всички под общ знаменател.\nИ на мен ще ми бъде трудно да генерализирам, още повече дори google мълчи по въпроса. Но мисля, че мразим еднакво силно и политиците, и футболистите. Шегата настрана. В контекста на настоящето започваме сякаш бързо да мразим всеки с различна позиция от нашата, че дори и всеки различен. А ако говорим за групи от хора, които “водят класациите” по омраза към тях това, често са ромите и ЛГБТ. Но ето пак, мразим и силните и слабите, въобще омразата се превръща в световен спорт. Живеем във времена на дефицит на оптимизъм и емпатия. Но, надявам се, ни чакат и по-светли дни.\nКадър от изложбата “Shit storm: колекция от онлайн омраза”, фотография: Радина Ганчева\nМоже ли да се каже, че има някакво обяснение защо има концентрирана толкова омраза точно върху тези неща. Бързам да подчертая, че под “обяснение” нямам предвид оправдание. Питам се защо? Имаш ли ти за себе си някакво обяснение защо според теб?\nДа, имам обяснение, говорейки за гей обществото и то е, че през последните пет години ние станахме много по-видими, много по-смели, много по-открити за себе си, пред себе си и пред обществото. Прайд привлича хиляди, тази година в Бургас и Пловдив имаше шествия срещу хомофобията, водим дела за промяна на законодателството, говорим много за проблемите и трудностите пред нас и неминуемо, с тази растяща видимост, идва и все по-засилващ се страх сред част от обществото. Но за мен това не са доминиращите възгледи, а просто по-шумните, по-застрашителните. Ето според последните данни от наше национално представително проучване, проведено тази година, мнозинството от българите осъзнават, че има проблем с дискриминацията срещу ЛГТБ хора и я осъждат, особено в училищната среда. Освен това и три четвърти от респондентите подкрепят хомофобските и трансфобските мотиви при извършване на нападения над личността да търпят същите санкции от закона, както и останалите престъпления от омраза. За мен това е победа, че сме успели да повдигнем общественото съзнание по въпроса. А това разделение на лагери, на гей и традиционналисти, съществува дори в страните, в които има брачно равенство и мнозинството подкрепя гей общността. Голямата разлика е, че подкрепящите там публично се застъпват за малцинствата, думата им се чува.\nНека да дефинираме какво точно означава “език на омразата”?\nГоворене, което изразява омраза или окуражава насилие към човек или група от хора, базирано на признаци като раса, пол, възраст, религия, сексуална ориентация и други. Съществуват безкрайни дебати за това къде е свободата на изразяване и къде започва езика на омраза. Все по-голяма част от общуването си се мести онлайн, от разговорите, които нормално провеждаме с близки и приятели вече преминаваме към комуникация с емоджита, реакции и видео. И колкото и нормален да е този процес, за жалост той носи и по-лесно разпространение за онлайн тормоза. Най-големите социални платформи работят усилено за елеминиране на такова съдържание, но то все пак намира своя път, в лични съобщения и други форми. Езикът на омраза е всичко, което е директна словесна атака към човек заради негови характеристики. А според изследователи и психолози доказано съществува връзка между физическото насилие и думите. Френският външен министър Жан-Ив Льо Дриан само преди дни заяви по повод терористичните атаки във Виена: “Стъпката от виртуалната омраза към истинското насилие е малка”.\nЕзикът на омраза може да доведе до вреда, но опасното е, че го прави индиректно, като мотивира други да мислят и действат срещу определени хора.\nКолко често са ти говорили на теб с езика на омразата и какви са били поводите?\nРаботата ми като гей активист е единствената причина мисля да чувам толкова обиди, заплахи и закани по свой адрес. Количеството понякога е плашещо, но просто гледам да не казвам на мама, хахаха. Поводите са отново работата ни, дали ще става въпрос за билборд, за изложба, за изказване по телевизията, винаги се намира някой, който да изрази несъгласието си под формата на обида. Приемам го за част от развитието ни като движение. Но ако аз намирам начини да се справя с този онлайн тормоз, това не е така за много други ЛГБТ хора, които често споделят за влошено психическо здраве, тревожност, паник атаки и дори суицидни мисли. Думите нараняват, добре е да си го припомняме.\nКакви чувства е пораждало това в теб? Страхувал ли си се, че ще се пречупиш в някакъв момент и ще искаш да отвърнеш със същия език, че в теб се зараждат подобни чувства, с които да искаш да се противопоставиш?\nНикога, дори и за миг не ми е минавало през ум да отговоря със същото. Наистина съм искрен, не го казвам само заради интервюто. Не вярвам в агресията, нито вербална, нито физическа. Не вярвам и че тя може да промени възгледите на друг. Само веднъж съм си позволявал да отговоря с шега, защото понякога заканите са доста комично-простовати и наивни, но за жалост ответната страна не разбра шегата. Веднъж само си позволих да споделя скрийншот на изпратено ми съобщение във фейсбук, което гласаше нещо от сорта на “Не искаме внуците ни да са педерасти. За това ви вкарват чернилки да ви шибат.” И продължаваше в тази канонада, но интересното е, че беше изпратен от жена.\nСмяташ ли, че у нас обществената ценностна система е деформирана или тези прояви на вербална агресия остават единствено на ниво “зад монитора” и между четири стени, където реално си “невидим”?\nНе, ние имаме морален компас като общество, който вярвам е верен. Многократно го казвам, но вербалната агресия не е само зад монитора, тя идва от най-високата трибуна в държавата ни – парламентът. Народните представители бълват език на омраза, словесно нападат малцинства, майки, гей хора. И когато чуваш този тип говорене по телевизитяа, от народно избраните представители, се чувстваш овластен да драснеш във фейсбук “моите пет стотинки по темата”. Виртуалната омраза, да, тя остава невидима, защото често е в лични съобщения, имейли, а ако е публични коментари понякога бива бързо изтрита. Но имаме да се борим с нея на много нива.\nПоследният проект, зад който стои Фондацията е изложбата “Shit storm: колекция от онлайн омраза”. Какво разказва експозицията?\nИзложбата показва реални закани и обиди, отправени онлайн, към активисти и общественици. Те са пресъздадени чрез изкуство от четирима страхотни автори – Вероника Белчева, Елизавета Ангелова, Костадин Кокаланов и Стефан Чинов. Всички те се занимават с шрифт, калиграфия, дизайн, илюстрация. На изложбата може да видите техните творби, какво и двеминутна анимация с глас, която няма да ви остави безразлични.\nКаква е твоята противоотрова?\nИзкуство, вино, пътуване и смеха на близки приятели.\nСтефан Чинов, един от авторите, на откриването на изложбата заедно със сина си пред своята творба. Фотография: Радина Ганчева\n*Заглавна снимка: Вихрен Георгиев


Ръководство за ваксинация срещу COVID-19 | Освободете живота\nРъководство от Световната федерация по хемофилия (WFH), Европейска асоциация за хемофилия и свързани заболявания (EAHAD), Европейски хемофилен консорциум (EHC) и Националната фондация по хемофилия на САЩ (NHF)\nВажно е центровете за лечение на хемофилия, в тясно сътрудничество с пациентските организации, да предприемат действия, за да информират хората с нарушения на кръвосъсирването за ваксините COVID-19 и да допринесат за ефективна програма за ваксинация.\n1. Хората с нарушения на кръвосъсирването не са изложени на по-голям риск от заразяване с COVID-19 или развитие на тежка форма на заболяването, така че те не се считат за приоритетна група за ваксинация.\n2. Ваксината трябва да се прилага интрамускулно. Ако е възможно, трябва да се използва най-малката налична игла (размер 25-27). Някои ваксини трябва да се прилагат с придружаващата комбинация игла-спринцовка, така че използването на алтернативна игла може да не е възможно или желателно. Трябва да се приложи натиск върху мястото за поне 10 минути след инжектирането, за да се намали кървенето и подуването. Освен това се препоръчва самоинспекция / палпация на мястото на инжектиране няколко минути и 2-4 часа по-късно, за да се гарантира, че няма забавен хематом. Дискомфортът в ръката, усещан в продължение на 1-2 дни след инжектирането, не трябва да е тревожен, освен ако не се влоши и не е придружен от подуване. Всички нежелани събития (напр. хематом, алергична реакция) трябва да бъдат докладвани на центъра за лечение на хемофилия.\n3. Пациентите трябва незабавно да се свържат с лекаря си или да отидат веднага до най-близката болница, ако получат алергична реакция (треска, затопляне, зачервяване, сърбящ кожен обрив, задух или подуване на лицето или езика), тъй като това може да е животозастрашаващо. Пациенти с анамнеза за алергични реакции към концентрати с фактор на съсирване с удължен полуживот, съдържащи полиетилен гликол (PEG), трябва да обсъдят избора на ваксина със своя лекар, тъй като някои ваксини съдържат PEG като помощно вещество.\n4. Много хора с нарушения на кръвосъсирването може да нямат готов достъп до хемостатични терапии преди ваксинацията. В тези случаи полагайте усилия за достъп до други фактори на съсирването, ако е възможно. Като алтернатива следвайте инструкциите по-горе, като се уверите, че се използва възможно най-малката игла и притискате мястото за повече от 10 минути.\n5. При пациенти с тежка и умерена форма на хемофилия ваксинацията трябва да се прилага след инжектиране с фактор VIII (FVIII) или фактор IX (FIX). За пациенти с базово ниво FVIII или FIX над 10% не се изискват хемостатични предпазни мерки.\n6. Пациентите на емицизумаб (със или без инхибитори) могат да бъдат ваксинирани чрез интрамускулно инжектиране по всяко време без хемостатични предпазни мерки и без да получават доза FVIII.\n7. Пациентите с болест на Willebrand тип 1 или 2 (VWD), в зависимост от изходните им нива на активност на ристоцетин кофактор (RiCof) на фактор на von Willebrand фактор (VWF), трябва да използват терапии (т.е. DDAVP, ако има такива, транексамова киселина), в консултация с лечението на хемофилия център. Пациентите с VWD тип 3 трябва да получават инжекция, съдържаща VWF.\n8. Всички пациенти с редки нарушения на кръвосъсирването (включително тези с тромбоцитопения и/или нарушения на функцията на тромбоцитите) трябва да бъдат ваксинирани. Пациентите на антикоагуланти трябва да се изследват за протромбиново време в рамките на 72 часа преди инжектирането, за да се определи международното нормализирано съотношение (INR); ако резултатите са стабилни и са в терапевтичен диапазон, те могат да бъдат ваксинирани интрамускулно.\n9. Няма специфични противопоказания за ваксинация, свързани с усложнения от хемофилия и други нарушения на кървенето или техните терапии. Имунната поносимост, лечението на хепатит С и ХИВ и други състояния не са противопоказани за ваксинацията.\n10. Ваксинацията не е противопоказана за пациенти на имуносупресивни средства (кортизон, други имуносупресивни лекарства).\n11. Потенциалните противопоказания трябва да бъдат обсъдени индивидуално с лекаря, тъй като препоръките се различават в различните юрисдикции поради липса на данни при специални популации (напр. Бременни или кърмещи жени).\n12. Агенцията за регулиране на лекарствата и здравните продукти в Обединеното кралство и Центровете за контрол и профилактика на заболяванията в САЩ препоръчват предпазливост при използване на ваксината Pfizer / BioNTech при хора с анамнеза за значителни алергични реакции. Конкретни препоръки за хора с анамнеза за алергични / анафилактоидни реакции могат да бъдат намерени в препоръките, публикувани от всяка агенция.\n13. За пациентите в клинично проучване ваксинацията трябва да се докладва на изследователите на проучването.


Литературен свят » Проза брой 68 декември 2014 » СМЕЛО СЪРЦЕ\nКирил Бежев навърши шейсет и две години, колко работа му оставаше до пенсия, а беше все още главен асистент. Такъв щяха да го пенсионират.\nЗад гърба му студентите го подиграваха заради окъселите панталони, кривия възел на тънката като миша опашка вратовръзка и дългия кичур коса, който прехвърляше от ухо до ухо, за да маскира голото си теме. В разясненията, които даваше по курсовия проект съгласната “с” шъшкаше заради липсващи предни зъби. Въобще разясненията му бяха посредствени, компютрите обезмисляха старите аналитични методи, ценяха се програми, създадени в Бъркли и Масачузетс.\nПреди много години Бежев бе постъпил като многообещаващ асистент при знаменития професор Парашкевов, ерудит и педант, почетен член на три чуждестранни академии. Парашкевов очакваше студентите да знаят точно толкова, колкото ги задължаваше неговото прецизно, но възсухо преподаване, молби за отстъпки и ходатайства го скандализираха повече от нечистоплътност. Всяка година четири-пет многократно късани от него студенти се прехвърляха в други вузове и разнасяха мрачната му слава на екзекутор.\nБежев щеше да пише дисертация под негово ръководство. В ония години той беше с русолява коса, разпиляна над челото, весели очи, чип нос, невисок и добри сложен. Излъчваше доброжелателство, здрав физически и духом мъж, уверен в себе си, в бъдещето си.\nСред студентите, готвещи се за изпит в онази паметна зима, имаше миловидно момиче с трапчинки на бузите и тънки, подвижни вежди. Те мърдаха закачливо, когато се мръщеше или усмихваше. Стефка, не й помнеше вече фамилията, беше прилежна студентка, преболедувала детски паралич. Надигаше се на патерици, прехвърлила през рамо торба с тетрадки и чертожни прибори, а под полата на цветчета левият й крак се поклащаше като кожен чорап, с пъхната в него пръчка.\nСърцето му, необръгнало на горчилки, трепваше всеки път, когато я зърнеше да се клати през заледения двор, междучасията едва стигаха да се качи от залите в приземието на отсрещната сграда до химическите лаборатории на таванския етаж.\nГолямата аудитория, в която Парашкевов провеждаше писмен изпит, имаше протвоположни входове, долният, до черната дъска, беше за екзаминатора, студентите влизаха през горния. Почнеше ли Парашкевов да диктува изпитните въпроси и задачи, не допускаше закъснели. Смяташе ги за неявили се и им пишеше двойки.\nЯнуарската сутрин си беше още нощ, в зле отоплената зала намирисваше на студ, на страх. Бежев подреди студентите през място и ред, провери добре ли е избърсана дъската, достатъчни ли са тебеширите.\nПарашкевов влезе, делови и строг, наметнал овчи кожух над бялата престилка, беше зиморничав, боеше се патологично от зарази, отказваше да разговаря със студент, който киха или кашля. Всички станаха, захлопващи се седалки изтракаха с картечен глас. Професорът поздрави церемонно асистента и аудиторията, прочете условията на задачите и се извърна към дъската да ги запише.\nДалечната горна врата скръцна тихо, Бежев съзря силует на патерици да се люшва и прекрачва в залата. “Сядай, сядай!”, мълчаливо махна с ръка той, сакатото момиче побърза да се сниши на крайната седалка. Парашкевов спря да пише, обърна се към аудиторията.\n- Кой влезе?\nСтудентите мълчаха, повечето наистина не бяха видели.\n- Ако онзи, който влезе, няма доблестта да напусне, ще изляза аз и ще анулирам изпита за всички.\n…..Времето се разтегна, сърцето на Бежев подскочи, храбро и голо, срещу всичката несправедливост, осакатила една момичешка съдба, осъдила един живот. Пристъпи крачка напред, простреля с нетърпящ възражение поглед аудиторията и каза ясно, да се чуе до дъното на залата.\n- Господин професоре, един закъснял колега отвори вратата, но като разбра, че изпитът е започнал, отказа се и излезе.\nПрофесор и асистент се вторачиха един в друг, този кратък миг щеше да остане плашещо дълг в живота на Бежев. Парашкевов най-сетне се извърна и продължи да записва условията.\nНа обяд Бежев събра писмените работи, прегледа ги до три и половина часа, без да сложи залък в уста, отбеляза с червен молив грешки и непълноти, предаде ги на Парашкевов и остана да му асистира за устния изпит до късно вечерта. Сакатото момиче бе допуснало само една не много значителна неточност, отговори прилично на допълнителните въпроси и получи пет на писмен и четири на устен изпит. Бежев намери повод да излезе за малко, настигна момичето в полуосветения коридор.\n- Как можахте да закъснеете точно тази сутрин?\nТя се разплака, подпряна на патериците. Живеела в Горна Баня и първият автобус за София закъснял. Толкова хора се струпали на спирката, повалили я в блъсканицата и автобусът тръгнал. Помислила, че всичко е пропаднало, но спрял шофьор на камион със строителни отпадъци, прост човек, командирован от провинцията, попитал я защо плаче, качил я в кабината и я докарал.\nНа другия следобяд, след като Парашкевов стриктно нанесе оценките в главната книга, Бежев го попита.\n- Как ще постъпите, ако разберете, че човек на когото сте имали доверие, ви е излъгал?\nПарашкевов възприемаше житейските проблеми само като варианти на изчистена от конкретност задача.\n- Ще му предложа да се хвърли от прозореца, а ако не му стига кураж, ще му посоча вратата - и се зае да полива цветята в кабинета.\nБежев напусна катедрата. Премести се във ведомствен научноизследователски институт, ведомството го закриха, преподаваше в гимназия, работи в Тунис, върна се, припечелваше от частни уроци и хонорувани часове, ожени се късно. След смъртта на професор Парашкевов се върна отново в катедрата. Бе изтървал влака, не успя да защити дисертация, размина се с доцентура.\nЖена му се помина, единствената му дъщеря емигрира в Австрия, оттам - в Австралия.\nВсе повече западаше материално, носеше се небрежно, не сварваше да е в крак с научните новости. Разбра, че сакатото момиче сключило разумен брак, взел я вдовец с дете, природила му още едно, живеели обезпечено. Това не го развълнува, не го засегна особено. Всичко важно в живота му, извършено и пропуснато, бе вече назад. Но там имаше един само негов миг, в който се усещаше много голям, бе се изправил с голо сърце да защити оскърбените и унизените. И бе си платил за порива. Платената цена оправдаваше грешките.


Гари Невил бесен на Погба - glas.bg\nГари Невил бесен на Погба\nGlas.bg 09:25 20.08.19 0 1037\nЗвездата на Манчестър Юнайтед Пол Погба си навлече отново гнева на феновете и специалистите след само два изминали кръга във Висшата лига. Легендата на клуба Гари Невил също не спести критиките си към нападателя след равенството 1:1 с Уулвърхемтън.\nФренският национал спечели дузпа, но я пропиля. Гневните думи по негов адрес обаче са насочени най-вече за решението му да вземе топката от Маркъс Рашфорд, който е щатен изпълнител на наказателните удари за „червените дяволи”, за да може той да я изпълни. В крайна сметка това негово егоистично решение може би коства трите точки на Манчестър Юнайтед, пише Gong.bg.\n„Още преди да изпълни дузпата се бях вбесил. Видяхме миналата седмица дузпата, която Рашфорд изпълни срещу Челси, а преди това имаше дълга дискусия с Погба преди това. Не харесвам това”, сподели Гари Невил.\n„Нямаше лидер на терена. Видяхте клиповете там, Джеймс беше там, Марсиал, те не успяха да вземат решение помежду си. Там нещо не е наред.”\n„Първоначално се ядосах заради Погба. Помислих си: "Типично за теб, ти си егоист". Как изобщо си помисляш да вземеш и да изпълниш дузпа вместо друг играч?”\n„Разбирам, когато в отбора има двама изпълнители на дузпи, но един трябва да бъде основен, а вторият да е готов да го замени. Пол Погба пропиля 4 дузпи за последните 12 месеца. Но той продължава да бие. Рашфорд трябваше да я изпълни и сега, след като го направи миналата седмица срещу Челси”, коментира още Гари Невил.\n09:30 19.01.2020 0 91\n09:00 19.01.2020 0 748\n08:45 19.01.2020 0 280\n08:28 19.01.2020 0 1209\n08:00 19.01.2020 0 1026\n17:00 17.01.2020 33 811684\n11:40 17.01.2020 2 176014\n11:00 14.01.2020 2 105470\n15:00 16.01.2020 1 90057


За Израел на български: Мосад - всемогъщият 2\nМосад - всемогъщият 2\nПреди 2 години израелското разузнаване , в сътрудничество с правителството на Кипър прави опит да открадне от острова ракетен комлекс ТОР - M1, росийско производство, който се намира на въоръжение на ядрените обекти на Иран. Но само вмешателство на Путин предотвратява тайната операция.\nТези ракети са главната защита на заводите за обогатяване на уран в Натназ и Кум, закупени през 2007 година за около милиард долара. Автономните подвижни установки, на които са поставени ракетите са оборудвани с радари и са предназначени за удари по самолети и нисколетящи крилати ракети на въоръжение в Израел и САЩ. Всяка установка е в състояние да засече и проследи 48 цели и да води стрелба по две цели на височина до 6 километра.\nТова въоръжение ,предоставена на Иран предизвика напрежение между Росия и Израел и Мосад получава задача да събере максимум сведения, за да се разработи способ за неутрализация.\nСтава ясно, че руските търговци на оръжие са продали тези установки на Гърция и Турция,като се съгласяват 6 от тях да се поставят на Кипър за укрепване на крайбрежната отбрана.Наред с това островната държава отдавна е център на руските специални служби. Но не само руските, а и Франция подписва договор с Никозия за сътрудничество в отбраната, английските бази никога не са напускали острова, а американското посолство води активна дейност. Накратко - удобно място за всички специални служби!\nНе остава назад и Израел. Преди няколко години на Кипър бяха хванати двама израелтяни, занимаващи се с подслушване на телефонни разговори и осъдени на 3 години затвор. Но след няколко месеца за освободени и тихо се завръщат в Израел.\nСега обаче израелтяните решават да действуват в сътрудничество с правителството. Молят киприотите да им разрешат да се запознаят с всички детайли на ракетните комплекси и получават разрешение.\nРешението не се отдава лесно, защото в договора включва конкретен пункт за забрана предаването на трета страна информация без съгласието на Москва. Президентът на тази малка страна рискува да бере ядове с великата Русия,но разбира, че информацията не ще се задържи в Израел, а ще следва своя път към Америка и Европа. Оттук и сериозни бонуси финансови и политически от Вашингтон и Брюксел.\nТайното сътрудничество между Израел и Кипър приема реални форми в края на 2007 година. Всичко се прави строго секретно, но росийската разведка успява да надуши за операцията. И когато започва операцията по превозването на военното оборудване, руските агенти я следят така да се каже онлайн.\nКогато комплексът е вече демонтиран и на път към пристанището, в канцеларията на Пападопулос се звъни от Москва. Президентът Путин моли веднага установката да се върне на местото, в съответствие с договореностите. На Пападопулос не остава нищо друго, освен да се съгласи и операцията се проваля.\nНито Кипър, нито Тел Авив, нито Москва след това дават вид , че нещо се е случило, охлаждането на отношенията се почуствуват след година.\nЩе установи ли недоволството на Москва стремежа на Кипър да стане неотменна част от Европейския съюз / членка от 2004 година/ . Съмнително! Напротив, в последно време на фона на разваляне отношенията между Турция и Израел се наблюдава сближение между еврейската държава и Гърция и подчинения им Кипър.През лятото на 2008 година израелските ВВС провеждат маневри в източната част на Средиземно море с участието на над 100 самолета Ф15 и Ф16 и десетки вьртолети. Отработва се хвърлянето на бомби и зареждаме на самолетите от въздуха на разстояние 900 мили. Точно толкова е разстоянието от Израел до атомните обекти на Иран!\nКолкото до ракетните комплекси ТОР М1, то Израел особенно не се вълнува. Ще намери начин да се сдобие с тяхната тайна, ако вече не я е получил.По скоро Иран трябва да се страхува, защото Израел притежава средствата, за да нанесе удар по обектите на Иран и да отсрочи за известно време създаването на атомна бомба от аятоласите.\nГлавният въпрос е - ще позволят ли САЩ и Обама това да стане!\nПубликувано от Вавов в 5:50 ч.\nЕтикети: Израел, иранска ядрена програма, Кипър, Русия, Турция\nНаполеон и Палестина\nКак Израел унищожи сирийския ядрен реактор\nИма и сарматски евреи\nХеврон - цитадела на изрaелските десни\nЩе стане ли Йордания палестинска държава?\nOрди или еврейски колена?\nМосад - всемогъщият


Реки БГ: Доклад за акция на Рибарица и покана за акция на река Чая\nДоклад за акция на Рибарица и покана за акция на река Чая\nВ изпълнение на програмата на Сдружение Балканка за спасяване на Българските реки от убийственото влияние на ВЕЦ-овете у нас, във връзка с поетия ангажимент да помагаме на структурите на МОСВ и БД:\nБлагодарим на всички, които взеха участие в акцията на сдружението в Рибарица на 03.06.2017г. /събота/ - Детско училище, почистване на реката и зарибяване с 4000 балкански пъстърви.\nАкцията премина успешно. Всеки, който не дойде, може горчиво да съжалява.\nВ нея се включиха БДДР, ИАРА Ловеч, община Тетевен, РИОСВ Плевен /без директор Рени Атанасова, по разбираеми причини/ и Областният управител на Ловеч.\nНа директора на БДДР се паднаха най-тежките чували боклук, които мъкна заедно с отговорника на сдружението по екосистемни проблеми.\nС цялостното протичане на събитието можете да се запознаете от следния линк:\nСега използваме случая да Ви напомним, че следващата акция - почистване и зарибяване на река Чая на територията на БДИБР е на 17.016.2017г. /събота/ - чистене на реката и зарибяване с 25000 балкански пъстърви.\nВсички предишни поканени са поканени пак!\nПоканата важи с особена сила за ръководството на КОСВ към НС, БДИБР, министъра и заместник министъра на ОСВ и министър председателя.\nГарантираме приятно прекарване, тежка умора и заслужено удовлетворение в края на деня.\nИзползваме случая да напомним на БДИБР, ДУВ и НСЗП към МОСВ, че другата седмица, на 20.06.2017г. - вторник, от 12.00 часа в Белово, ще се проведе общественото обсъждане на ДОВОС/ДОСВ за бъдещия в минало време язовир Яденица. Надяваме се представители на тези организации да дойдат и да участват в обсъждането и пак гарантираме приятно прекарване и тежка умора накрая. Само за удовлетворението не сме съвсем сигурни...


Кексчета с риба тон и маслини • © Вкуси ме\nАвториКулинарно пътешествиеСолени кексовеТестени\nВ началото на работната седмица „Кулинарно пътешествие“ ни поднася тези прекрасни кексчета с риба тон. Изпитана рецепта, която ще ви допадне със сигурност. 😉 Опитайте и добър апетит!\n100 г грана падано (или друго твърдо италианско сирене)\n60 г крем сирене\nмаслини (черни и зелени)\nКъм отцедената риба тон се нарязват на ситно лука, маслините, кората от лимон, подправя се и се добавя крем сиренето.\nЧери доматчетата се изрязват и издълбават и се пълнят с получената смес.\nКъм разбитите яйца се добавя брашното, млякото, зехтина, твърдото сирене и бакпулвера. Получената смес е за 6 порции, като се получават 6 кексчета. Във формички, които се намасляват, се изсипва от сместа.\nВ средата се поставя по едно доматче и се пекат в загрята фурна на 170 градуса.\nТази рецепта винаги се приготвя в двойна или тройна доза, защото много се харесва и се изяжда за отрицателно време. 🙂\nСвързани: бакпулвер брашно грана падано зехтин кора от лимон крем сирене лук маслини мляко риба тон чери домати яйца\tShare


Апарат e-Тwo за подмладяване на лицето - Бул Мед Консулт\nКакво представлява апарат e-Тwo ?\nВторият апликатор се нарича Sublative. Той работи с фракционирана радиочестота, която прави повърхностно нараняване на кожата. В следствие на това нараняване се стимулира производството на колеген, което води до подмладяване. С този апликатор се изглаждат бръчки, заличават се успешно белези от акне, петна, както и стрии по тялото.\nСублиативната фракционирана двуполюсна радиочестотна технология на апарат e-Тwo доставя топлинната енергия ефективно и в горната част на кожата – епидермиса, което води до значително увеличаване на колаген в областта и минимално епидермално разрушаване.\nРезултатът е подобряване на бръчките и кожните нередности, по-гладка и фина кожа, изглаждане на белези и стрии, намаляване на пигментациите, свиване на порите.\nНеинвазивно третиране на бръчки\nНауката зад Sublime\nДълбоко ремоделиране на дермата 3 месеца след процедурата\nНауката зад Sublative RF\nХистологията показва как само един електрод незабавно повлиява дермата\nХистологията показва как бързото загряване води до ремоделиране на дермата само 4 дни след 1 процедура\nЕнергия при Sublative RF До 100mJ/пин\nОпитът ни показва, че възвръщането на инвестицията с нашите апарати за естетични процедури е бързо, като изисква само 3 неща: - Точен бизнес план. Ние предоставяме работещ бизнес план за възвръщане на инвестицията от 6 до 18 месеца, в зависимост от нивото на развитие на бизнеса. Нашият бизнес план е реален, базиран на опита и практиката на нашите вече съществуващи клиенти. - Добра маркетингова стратегия. Предоставяме изпитана сред нашите клиенти, работеща маркетингова стратегия за рекламиране и позициониране на апарата в различните градове от страната. Стратегията ни е базирана на дългогодишната ни работа с клиенти от цяла България. - Добро обучение за работа с апарата. Предоставяме сертифицирани обучения за работа с апарата, както и такива за повишаване на квалификацията. Обучението включва и техники за извършване на добра консултация от страна на вашия терапевт към клиента.


Стайни растения Ардизия - Чай\nАрдизия ботанически принадлежи към доста рядко семейство мирсинацеи. Това е растение с луксозни кожени листа и червеникави плодове, които се появяват в края на зимата и продължават да узряват в продължение на много месеци. Ардизия расте в топлите райони на Азия, Америка, Австралия и Тихоокеанските острови.\nИмето на това растение идва от гръцката дума "ardis", което означава "стрела". Това сравнение се появи поради множеството цветни венчелистчета, които съставляват вътрешната част на двойния околоцветник. Той е свързан със стрела.\nПо форма той има елипсовидни листа, които са разположени в определена хронология на стъблото или са подредени в малки псевдотроки по върховете на леторастите. Краищата на листата са твърди, със сравнително широки, заоблени зъби. Цветовете на Ардизия са малки, обикновено бели или розови, с четири или пет венчелистчета.\nArdisia crenata (Ardisia crenata) и нейната снимка\nНай-често срещаният вид е Ardisia crenata. Той може да нарасне до два метра, а ярките му червени плодове могат да бъдат на растението дори повече от една година. Листата имат тъмнозелен оттенък, който привлича очите ни. Ardisia crenata расте в субтропичните горски райони на Китай, на територията на Корея, островите на Япония и в Индия почти навсякъде.\nArdisia crenate plant е малко растение с височина до един метър, с клони под формата на слоеве.\nТози вид има много гъста корона от листа. Освен това е украсена с венци от горски плодове, които са в основата. Ако растението се постави в саксия, където ще бъде малко тесно, тогава, колкото и да е странно, то ще даде много по-добър цвят и плодове. Погледнете снимката на Арнадия Кренат:\nПрез пролетния или летния период се появяват малки и не много изразени, но ароматни, бели цветя с нюанс на розово.\nМалък период след появата на цветя на ардизия кренат започва да се вижда закръглена копия. Първоначално те имат светло оранжев нюанс, а до есента придобиват светлочервен цвят..\nКъм днешна дата са разработени и сортове с бели и розови плодове..\nВ науката за ботаника този сорт се нарича "ardisia krenata".\nСлед цъфтежа, ако растението се грижи добре, върху него можете да видите плодове с диаметър до 1 см. Отначало те имат зеленикав оттенък, след това стават червени и се превръщат в коралово червени. По вида и структурата си приличат на горски плодове. Благодарение на това се нарича още „кораловото дърво“. Преди Коледа плодовете са най-изразени и разнообразни..\nArdisia crenata е едно от доста малкия брой растения, които дават плодове у дома. Цветето се размножава както чрез резници, така и чрез семена, които все още могат да се появят в плодове, които не са паднали от растението. Растението се възпроизвежда по-добре със семена. Първите кълнове се появяват след около месец..\nАрдизия се грижи у дома\nТъй като това растение расте в природата в доста топло, може дори да се каже горещи условия, по-добре е да го отглеждате у дома на добре оплодена почва, без да го наводнявате с вода и, разбира се, да не се преекспонира без влага за дълго време. Препоръчително е да държите растението в частична сянка. Правилната грижа за ардизия у дома гарантира отличен външен вид на храста и отлични декоративни свойства..\nИдеални места за поставяне са первазите на прозорците от източната и югоизточната страна, където слънцето грее до обяд. През зимата и при лошо време е препоръчително да се осветява с лампи.\nМожем да кажем с увереност, че цветето няма значение в каква почва расте. Основното е само, че е монтиран дренаж.\nСтайното цвете ардизия има една особеност като растение - има набъбвания по ръба на листата. Често пъти тези, които се грижат за нея, мислят, че е болна. Това не е истина. В местата на подуване върху листата живеят азотфиксиращи симбиотични бактерии, които улесняват усвояването на азота от въздуха. Те трябва да бъдат защитени и да не бъдат отрязани за нищо, защото растението ще спре да расте в това отношение..\nТемпературата на къщата през периода на растеж трябва да бъде приблизително 20-22 ° C. Ако ардизия се намира там, където вятърът върви и има ниска влажност на въздуха, тогава тя може да се развие при по-гореща температура. Но през зимата, когато тя е в покой, растението трябва да се държи при температура 15-18 градуса.\nПрез пролетта и лятото се препоръчва да я поливате доста често, а през зимното време почвата трябва да се поддържа в леко влажно състояние. Желателно е водата за напояване да е мека, без хлор.\nЗа стайна ардизия е за предпочитане високата влажност на въздуха. Добре би било растението да се пръска систематично. Но, когато растението цъфти и на него се появят плодове, пръскането не е препоръчително..\nАко искате да пресадите цвете на друго място, тогава е по-добре да го направите в момент, когато корените му вече не се вписват в саксията. Най-добре е ардизия да се пресажда през пролетта.\nТрябва да има добър дренаж от дъното на саксията..\nПрез пролетта и лятото, когато се грижите вкъщи, Ardisia трябва да се тори два пъти месечно със сложно минерално-органично торене. Не се изисква торене по време на покой.\nКогато ардизия започне да цъфти, се появяват розови или червени цветя с приятен аромат. Те са свързани в съцветия и са разположени на върха на леторастите. След това, вместо цветя, започват да се виждат средно големи яркочервени плодове.\nЛистата на Ардизия започнаха да пожълтяват?\nПричината може да се крие в вредители, които се хранят с растението - паякообразни акари, белокрилки, насекоми. Ако е така, тогава се препоръчва незабавно да се напръска ардизия със специални препарати. В повечето случаи, ако листата на ардизия започнаха да пожълтяват, тогава е необходимо да се търсят патогени или насекоми, които обичат да се "заселват" на това растение.\nАко по растението няма вредители, тогава е необходимо да се анализират правилата за грижа за него..\nАко всички горни правила за грижа за ардизия у дома не се спазват, започвайки от изискванията за осветяването на стаята, където расте цветето, завършвайки с торенето му, листата му могат да пожълтяват.\nВижте здравите и силни растения на Ардизия на снимката:\nРазмножаване на ардизия с помощта на семена и резници\nРастението може да се отглежда с помощта на семена или чрез резници.\nНай-добрият размножителен сезон за ардизия е пролетта. Семената трябва да се засаждат през януари или март, а температурата трябва да се поддържа най-малко 18-20 градуса.\nПокълналите семена се препоръчват да се засаждат в отделни саксии за цветя. След две до три години младото кълно от ардизия ще се превърне в храст и ще започне да цъфти. Резниците се развиват в цъфтящи растения с по-малко време, но образуването на корени не е лесно. Препоръчително е да вземете горната част на леторастите като рязане. Те трябва да се вкореняват в малки контейнери при температура на въздуха и почвата най-малко 25-28 градуса. Тогава е препоръчително резниците да засадите в малки саксии за цветя. През зимата температурата в мястото, където се отглежда ардизия, не трябва да бъде по-ниска от 18 градуса. И определено се препоръчва да поставите саксията там, където има добра светлина. През пролетта растението трябва отново да бъде преместено в саксия за цветя, но вече с размери 9-10 см.\nЩом започне пролетта, ардизия трябва да се полива много добре и да се прилага с течни торове, които съдържат повече от две хранителни вещества. Не е необходимо младите растения да бъдат прищипвани. Ако е необходимо, може да се трансплантира в по-голяма саксия.\nВъзрастните растения Ardisia се подрязват в края на зимата. Но в същото време е необходимо да се запази около 10 см височина. По-слабите растения се отстраняват от пресни издънки, а са останали само буйните.\nАко сте в топъл климат, тогава можете да опитате да отглеждате храсти навън, а ако в студен, тогава е препоръчително да поставяте контейнери на улицата само през лятото, а преди това да ги съхранявате у дома, в противен случай растението ще умре.\nСледват няколко снимки на Ardisia, който расте в стайни условия:\nКоментари на потребителиРеших всички проблеми с един пакет)) Сам не повярвах и анотацията показва, че бременните жени не са забранени. Левкоцитите могат да се дължат не само на пиелонефрит, но и на бактериурия.


Доубиването на реформата * – DeFakto.bg\nHome / Коментари / Доубиването на реформата *\nDe Fakto 14.03.2020\tКоментари Напишете коментар 1,064 Прегледа\nПрез 2016 г., като продължение на конституционната реформа от 2015 г., са приети редица изменения в Закона за съдебната власт. Изцяло се променя моделът на периодично оценяване на съдиите, прокурорите и следователите; на конкурсите за повишаване; на системата за дисциплинарно наказване. Всичко това е с цел да се създадат по-високи стандарти и единна практика по прилагане на закона, за да се създаде предвидима и сигурна среда за работа на магистратите, а оттам – и по-предвидимо правосъдие. Но преди да измине и година от приетото, започват действията по обезсилване докато се стигна по последните изменения на Закона за съдебната власт (ЗСВ), инициирани от Министерство на правосъдието и приети от Народното събрание през февруари тази година. С тях се заличи изцяло модела на атестиране и конкурси, който на практика работи само две години, твърде кратко време, за да се оцени ефектът и да се поиска връщане към познатото старо.\nПредишна Адвокати искат мораториум на сроковете по делата за периода на извънредно положение, инак губят права и граждани, и държавата\nСледваща Асоциация на европейските журналисти: Скандално „през задния вход“ ограничават достъпа до обществена информация


Голям четиристаен апартамент, Варна, Автогара/ Апартаменти, Многостаен - АБЛЕНА Недвижими имоти във Варна\nРеф. №: 1572\nПредлагаме на вашето внимание голям четиристаен апартамент в района на автогара. Жилището разполага с три спални, два санитарни възела, две остъклени тераси и голям хол с кухня. Изложението е север/юг, има паркет във всички стаи и фаянс в банята и тоалетната. Продава се с наличното обзавеждане. В цената е включено и паркомясто.


LoRaWAN сензорни мрежи - MiraLabs\nНад 30км обхват на базовата станция\n1 станция обслужва над 100 000 крайни устройства\nКриптирана връзка между устройствата и сървъра\nНад 2 години живот на батерията на крайните устройства\nMiraLabs Plug and Play Solution\nБърза настройкаАвтоматични известияРабота на батерияСензорни картиАнализи и докладиДистанционно наблюдение\nДобавянето на гейтуей, сензор или актуатор към системата става за секунди, само със сканирането на QR кода на устройството. По този начин отпада необходимостта от квалифициран персонал, който да настройва и поддържа системата работеща. Всичко става автоматично, като магия!\nПолучавайте известия при достигане на определена стойност на даден сензор. Например можете да получавате известия, ако температурният ви сензор отчете температура под 10 градуса.\nЕдна от ключовите характеристики на LoRaWAN технологията е ниското енергопотребление на крайните устройства(сензорите). Голяма част от устройствата са проектирани да издържат над 2 години на батерия, а с добавянето на фотоволтаичен панел автономната работа се увеличава в пъти.\nТази характеристика на технологията ви позволява да монтирате устройства в отдалечени райони, без електрозахранване.\nНашето приложение ви дава възможност да качите чертеж на вашата сграда/офис и визуално да поставите устройствата, където се намират физически.\nПо този начин придобивате по-добра представа от сензорните данни.\nФункцията за анализи и доклади ви позволява да:\nпреглеждате измервателни данни от предходни периоди\nда получавате планирани доклади на вашата електронна поща за конкретен период и при определени условия\nБезплатно мобилно приложение, което ви дава достъп до вашите данни от всяка част на света!\nПриложението се обновява редовно и поддържа актуалните версии на мобилните операционни системи.\nПредлагаме следните решения за мониторинг и контрол\nСграден мениджмънтФизични факториКачество на въздухаПаркинг сензориТечности и газове\nРазполагайте с пълна информация за състоянието на вашите сгради. Предлагаме следните сензори за сграден мениджмънт:\nКачество на въздуха – CO2, CO, фини прахови частици, дим\nИнтелигентен капан за мишки\nСензор за контейнер за отпадъци\nРазполагаме със мулти сензори, които комбинират няколко сензора в едно устройство, като например – температура, относителна влажност, движение, осветеност и запрашеност.\nНашето готово решение за мониторинг на физичните фактори на работното мясно ви дава сигурност, че вашите помещения отговарят на изискванията упоменати в „Закона за здравословни и безопасни условия на труд“. По този начин вие не само ще бъдете сигурни в комфорта на вашите служители, но ще бъдете и застраховани от глоби наложени от институции като „Инспекцията по труда“.\nФизичните фактори на работната среда включват:\nБъдете сигурни, че въздухът, който дишате е чист или че производството ви не замърсява околната среда.\nНашето готово решение за измерване на качеството на въздуха включва следните сензори:\nСензор за въглероден диоксид CO2\nСензор за въглероден оксид CO\nСензор за фини прахови частици PM2.5\nСензор за дим/пожар\nБлагодарение на сензорите за паркинги, винаги знаете колко свободни места има на паркинга ви.\nСензорът може да бъде интегриран в по-сложна система, която управлява гаражни врати, бариери и тн.\nПредлагаме следните устройства за мониторинг и управление на течности и газове.\nсензор за ниво на течност\nупавляем механичен клапан\nсензор за налягане и температура на газове в газопроводни инсталации\nУстройствата могат да взаимодействат помежду си, като например при засичане на наводнение – управляемият клапан да спре водоподаването.


Склеродермия (системна прогресираща склероза): Склеродермия е хронично заболяване, характеризиращо се със системна\nСклеродермия е хронично заболяване, което се характеризира със системна дезорганизация на съединителната тъкан и развитието на обикновена фиброза.\n• Най-често при млади жени.\n• Лезии на кожата, белите дробове, стомашно-чревния тракт, хранопровода, сърцето, бъбреците и синдром на Рейно са характерни.\nВ кожата: склеротичните промени водят до нейното стягане и липса на подвижност: има маскировка на лицето, „торбичка“ около устата, склеродактилия със скъсяване и деформация на пръстите, контрактури и фиброзна анкилоза. Характерни са хиперпигментацията и телеангиектазиите.\nИнтерстициалната фиброза възниква в белите дробове с развитието на "клетъчен" бял дроб,\nваскулит е характерен.\nДифузната миокардна фиброза се развива в сърцето, често голяма фокална кардиосклероза - „склеродермичното сърце“.\nВ стомашно-чревния тракт и хранопровода изразените склеротични промени в субмукозния и мускулния слой водят до нарушено преглъщане, забавяне на подвижността и атрофия на лигавиците - до развитие на синдром на недостатъчна абсорбция.\nВ бъбреците деструктивният артериолит често причинява развитието на кортикална некроза и остра бъбречна недостатъчност.\nНай-честото усложнение при пациенти със склеродермия е неуспехът на онези органи и системи, в които склеротичните процеси са най-изразени.\nОпределение. Системната склеродермия е прогресиращо заболяване с характерни промени в кожата, опорно-двигателния апарат, вътрешните органи (белите дробове, сърцето, храносмилателния тракт, бъбреците) и често срещани вазоспастични нарушения като синдрома на Рейно, които се основават на увреждане на съединителната тъкан с преобладаване на фиброза и кръвоносни съдове по вид облитериращ ендартерит\nСистемната склеродермия (SJS) или прогресиращата системна склероза е заболяване, характеризиращо се с промени в кожата под формата на уплътняване и атрофия, както и увреждане на опорно-двигателния апарат, малки съдове и вътрешни органи с фибросклеротични промени. По разпространение, SJS е на второ място след SLE. Заболяването може да се появи при деца на всяка възраст, но\n- прогресираща полисиндромна болест с характерни промени в кожата, опорно-двигателния апарат, вътрешните органи (белите дробове, сърцето, храносмилателния тракт, бъбреците) и често срещани вазоспастични заболявания като синдром на Рейно, които се основават на лезии на съединителната тъкан с преобладаване на фиброза и съдова патология под формата облитериращ ендартерит.\nСистемната склеродермия (SJS) е системно заболяване на съединителната тъкан и малките съдове, характеризиращо се с възпаление и широко разпространени фибросклеротични промени в кожата и висцералните органи. Това определение на болестта отразява същността на SJS - фиброзна „трансформация“ на съединителната тъкан, която е „скелетът“ на вътрешните органи, неразделен елемент на кожата и кръвоносните съдове.\n-генерални s-ние: загуба на тегло, слабост-кожа см: подуване на тестисите на кожата на лицето, крайници, багажник, уплътняване до дървесна консистенция, атрофия, пигментация, телеангиектазия, некроза, язви, дистрофични промени в ноктите, косата : миалгия, миозит, мускулна атрофия, мускулна склероза, контрактура - ставна см: артралгия, артрит, скованост на ставите, ограничаване на обхвата на движение,\n1. Форми на имунитет 1. фокусна 3. специфична 2. дифузна 4. неспецифична 2. Механичната защита се осигурява от 1. кожа 4. периферни нерви 2. кръв 5. лигавица на кръвоносните съдове 3. съдов ендотел 3. Хуморални неспецифични компоненти на имунния отговор 1. пот 4. мезангиоцити 2. макрофаги 5. слъзна течност 3. неутрофили 4. За установяване на съответствие: ОРГАН ОДОБРЯВА\nСклеродермията е полисиндромна болест, проявяваща се с прогресираща склероза на кожата, вътрешните органи, съдова патология. Етиология и патогенеза. Склеродермията е мултифакторно заболяване, което се основава на нарушена регулация в синтеза на съединителната тъкан. Като провокиращи фактори действат различни произход. С склеродермия на плаката\nСклеродермия е заболяване, което засяга главно жени. Със склеродермия кожата става по-тънка, спира да се огъва и „залепва“ по костите. Клепачите потъват надолу, устата става тънка. Ръцете са направени малки, кожата върху тях е гладка. Движенията на пръстите са трудни. Понякога склеродермата се разпространява по цялото тяло, превръщайки го в твърда обвивка. Вижте статиите за множествена склероза и кожа (ПРОБЛЕМИ) за\nЕтиопатогенезата. Етиологията не е установена. Патогенезата на склеродермията е сложна, вероятно с генетична обусловеност, но все още не е ясно установена генотипа. Смята се, че склеродермията се отнася до многофакторни заболявания с полигенно наследяване. В патогенезата на склеродермия ключова роля в резултат на съдов спазъм принадлежи на функционалните нарушения на фибробластите и


Гениалният инженер конструирал в ума си изобретения, без да прави никакви предварителни чертежи и тестове. Индукционният електрически двигател, флуоресцентното осветление, асинхронният електромотор, трифазните и многофазните трансформатори, безжичното предаване на електроенергия, електрическият часовник - това е само малка част от списъка с изобретенията на гениалния инженер и конструктор Никола Тесла. Роденият в хърватския град Смилян през 1856 г. етнически сърбин пристига в САЩ по покана на Томас Едисън в края на 19-и век, за да превърне до голяма степен с откритията си съвременния свят в това, което е той днес.\nСъвременниците на Тесла са категорични, че всички негови изобретения са направени от раз - без каквито и да било предварителни чертежи, модели и експерименти. Самият изобретател признава, че до голяма степен той дължи гениалните си прозрения на парарелния свят, в който живеел и от който черпел своите познания.\nВсевъзможни загадъчни случки и мистерии съпътствали живота на изобретателя още от детството му. След като завършил основно образование, младият Никола мечтаел да постъпи в Политехническия институт в Грац. Баща му Мишлутин обаче, който бил сръбски православен свещеник, му забранил да учи за инженер, тъй като искал да продължи делото му и да стане пастор. Потиснат от забраната, Никола заболял от неизвестна тежка болест. В момента на най-тежка за младежа криза, когато станало ясно, че краят му е вече близък, бащата позволил на сина си да учи какво пожелае. За няколко дни само Никола оздравял напълно.\nСлед тежкото боледуване Тесла започнал да изпитва странни нарушения на психиката, съпроводени от ясни видения. Самият той описва по следния начин преживяванията си: "Силни светлинни проблясъци обливаха картината на реалните околни обекти и завладяваха всички мои мисли. Възприемах тези видения като действителност, независимо че осъзнавах много добре, че те не са реални. Скоро открих, че най-добре понасям тези моменти, като се отпусна и позволя на въображението си да ме води.\nТака започнаха моите ментални пътешествия. Всяка нощ, а понякога и през деня, след като оставах насаме със себе си, започваха моите пътешествия в непознати места, градове и страни. Там живеех, срещах хора, създавах запознанства и приятелства и - колкото и невероятно да е - тези запознанства ми бяха толкова близки, както и тези с моето семейство."\nПокрай своите пътувания в "тези светове" Тесла с учудване установил, че може да визуализира много добре своите видения и открития в ума си, без да се нуждае от каквито и да било чертежи и експерименти. Той описва по следния начин своя въображаем метод на конструиране: Когато идеята се роди в главата ми, аз тутакси започвам да я доразвивам в своето въображение: променям конструкцията, доусъвършенствам я и дори "включвам" прибора, за да заработи първо в главата ми. За мен е все едно дали ще тествам своето изобретение в лабораторията или в главата си. Така мога да развия идеята си до съвършенство, без да се докосвам до нищо с ръцете си. Чак тогава аз се захващам да придам конкретен материален облик на родилия се в моя мозък продукт. Внедряването в практиката на недоработени, груби идеи е винаги загуба на енергия и време.\nАНТЕНА ПАЛИ 200 КРУШКИ НА 35 КМ\nЕдно от най-значимите изобретения на Никола Тесла е безжичното пренасяне на електроенергия. Покрай бързото развитие на електромобилите, напоследък отново се заговори за необходимостта от безжично зареждане на батериите по време на движение на електрическите коли. Японската копания "Нисан" обяви, че ще представи в близко бъдеще подобна разработка. Факт е обаче, че преди повече от 110 години Никола Тесла не само прави първите успешни опити за безжична транслация на електроенергия, но и построява първата и последна засега Световна станция за безжично предаване на енергия.


Ето кои са четирите зодиакални знака, на които им е трудно да обичат себе си | LifeStyle Framar.bg\nНазад | Начало Лайфстайл За свободното време Астрология и Нумерология Ето кои са четирите зодиакални знака, на които им е трудно да обичат себе си\nЕто кои са четирите зодиакални знака, на които им е трудно да обичат себе си\nПонякога е трудно да се приемем такива, каквито сме, а обстоятелствата могат да бъдат различни. Хубавото е, че винаги може да разчитаме на верни приятели, които да ни върнат към правия път.\nЕто кои са четирите зодиакални знака, на които им е трудно да заобичат себе си. Как може да им помогнете? Разберете с нас!\nДевите може да са известни като критични към другите, но те се вглеждат в себе си, което понякога не е в тяхна полза. Те винаги се стремят да поправят нещата, когато не се случват по правилния за тях начин. Някои представители на тази зодия се опитват да намерят първоизточника на проблема. Те имат много изисквания както в личен, така и в професионален план, които понякога са толкова нереалистични, че чувстват, че потъват в дупка, от която няма измъкване.\nТе обичат да контролират нещата, които им се случват, и да се обвиняват, че нещата са извън техния контрол, въпреки че те логично признават, че не могат да направят нищо повече за тяхното подобрение.\nАко имате Дева в живота си, уверете се, че макар че не всичко е под техен контрол, това няма да има отражение върху вас. Насърчавайте ги, когато постигнат дадена цел, но не прекалявайте и не преигравайте с хвалбите.\nКогато споделят с вас колко лоши са нещата им напомнете за всички добри качества, които притежават. Девите работят усилено, за да бъдат най-добрите във всяко едно отношение, така че от време на време ги насърчавайте да си вземат кратки почивки.\nПодобно на Девите, Козирозите обичат да контролират всичко около тях. Те са много усърдни и трудолюбиви, но често се надценяват. Обикновено се стремят към успех във всички сфери на живота, така че ако дори едно нещо не е както трябва, те трудно приемат това. Те също така са склонни да се облягат на по-песимистичната страна, за да избегнат разочарованието, въпреки че това често води до отрицателно виждане за самите тях и за добрите неща, които им се случват.\nАко имате Козирози в живота си, наблюдавайте и се радвайте на техните постижения. Много е важно да им обясните качествата, които харесвате у тях. Те няма да помолят за помощ и ненавиждат мисълта, че някога ще се нуждаят от нея. Но за тях няма нищо по-приятно да знаят, че ги подкрепяте във всеки един момент. Напомнете им, че те струват в пъти повече от постигнатите от тях успехи. Подкрепете ги, но не прекалявайте. Насърчете ги да правят паузи от време на време и да си почиват активно.\nСкорпионите много трудно се доверят. Те обикновено твърдят, че могат да зависят само от себе си и да излъчват голяма доза увереност, липсата на доверие в другите отразява липсата на доверие към самите тях. Те ще държат другите отговорни, когато направят нещо нередно, но тайно се чудят дали не са причината, поради която се е случило. Те изграждат стени около себе си, за да попречат на някого да ги разруши, да ги опознае. Склонни са да повярват на лъжата, че никой не може наистина да ги обича заради самите тях.\nАко имате приятели или роднини от тази зодия в живота си, тогава трябва да проявите огромно търпение. Може да отнеме много време преди те да се разкрият пред вас, и дори и тогава Скорпионът все още ще е нащрек. Понякога Скорпионите могат да ви дразнят много, но запазвайте самообладание в подобни моменти. Просто им напомняйте, че сте искрено загрижени за тях. Просто бъдете там за тях. Насърчавайте ги, особено когато са уязвими. Напомнете им колко велики са те.\nРибите са склонни да вярват, че техните проблеми и чувства не са толкова важни, колкото на всички останали. Макар това да ги прави самоотвержени приятели понякога, това може да ги накара се затворят в себе си. Има моменти, в които те се притесняват, че тяхното присъствие е тежест дори за тези, които ги обичат.\nТе често гравитират към партньори и приятели, които са много добри с това да се хвалят сами.\nАко в живота си имате Риби, обърнете внимание на сигналите, които ви дават. Ако изглежда, че те имат лош ден, насърчете ги да говорят за това с вас. Ако се опитват да претупат нещата, внимателно им напомнете, че сте близо до тях и се интересувате какво ще кажат. Чуйте ги и им предложете подкрепата си.\nНАСА разби на пух и прах астрологията и разбърка зодиакалните знаци с ново съзвездие\nКоментари към Ето кои са четирите зодиакални знака, на които им е трудно да обичат себе си\nна 02 October 2020 в 01:09\nКоментирайте "Ето кои са четирите зодиакални знака, на които им е трудно да обичат себе си"\n4 зодиакални знака, които се отличават със своята свободолюбивост\nКое животно подхожда на зодиакалния ви знак?\nКакво казва китайският зодиак за щастието ви (Кон, Коза)\nКакво казва китайският зодиак за щастието ви (Маймуна, Петел)\nТоп причини за раздяла, според различните зодии – част 1\nНаучете каква енергия ви носи периодът, в който сте родени (инфографика)\nС какво привличате партньора си според зодиакалния си знак\nпреди 241 дни, 11 часа и 34 мин.\nпреди 261 дни, 12 часа и 21 мин.


За 31-ви път в Белоградчик организират изкачване на връх Миджур - Северозападна България\nНачало\tЗабавления\tЗа 31-ви път в Белоградчик организират изкачване на връх Миджур\nот Mariana Gomileva 24-07-2020\n24-07-2020 1795 преглеждания\nВръх Миджур / снимка: Мариана Генова\nВръх Миджур, със своята височина 2169 метра, е първенец на Чипровската планина, дял от Западна Стара планина, на границата между България и Сърбия. Изкачването му е предизвикателство за туристи на всякаква възраст, а покоряването му носи неописуемо удовлетворение, което се помни дълго.\nЗа 31-ви път в Белоградчик организират изкачване на връх Миджур. По традиция изкачването се провежда в последните събота и неделя на месец юли. През 2020 г. това са датите 25 и 26 юли. В групата се записват и любители на пешеходния туризъм от Монтана, Враца, Лом и София. Много често през изминалите години на върха се организираха срещи с туристи от Сърбия, тъй като върхът е и гранична бразда между двете държави. Те са винаги много емоционални, защото старите туристи и от двете страни се познават и с нетърпение чакат тези срещи.\nГрупа туристи на връх Миджур / снимка: Десислава Ангелова\nКъм върха води най-дългата и най-трудна екопътека. Изходният пункт е на 800 метра в местността “Джурджин кръш” в горниломския балкан. Минава се през Козя гърбина, излиза се на пирамида 336 на границата с Република Сърбия и се върви по граничната бразда до върха. Дължината на маршрута e 7,5 км, изкачването e 4,5 часа, а слизането – 3 часа. Общо 7 часа и половина преход. Денивелацията е 1368 м. От Белоградчик групата тръгва на 25 юли в 6 часа от площад „Възраждане”. 7:30 часа е началото на изкачването на върха от хижа „Миджур”. Тази година водач на групата е Виктор Методиев, а медицинско лице д-р Венцислав Петров.\nЛивадите под връх Миджур / снимка: Цвети Костова\nПоради факта, че през годините имаше няколко случаи на заблудили се туристи, които се озоваваха в сръбска територия, тъй като граничната линия по маршрута е много „тънка”, сега с групата ще бъдат и служители на Дирекция „Гранична полиция” на МВР. Всеки, изкачил върха, получава грамота на специална церемония, която ще започне около 17 часа вечерта. След това балканът се оглася до късно през нощта от веселието на щастливите, макар и изморени туристи.\nВъпреки че е един от най-трудните, този маршрут ежегодно се покорява от 10-11-годишни деца до над 70-годишни планинари. А най-запалените любители на планината още в петък разпъват палатки и нощуват на изходния пункт. Единственото условие за изкачване на връх „Миджур“, освен любов към планината, е разрешение от Дирекция „Гранична полиция“ на МВР и добра екипировка. Туристите да не забравят да носят и личната си карта, тъй като се върви край граничната линия.\nПаметник на върха, в чест на сръбски ботаник работил в района / снимка: Снежана Трифунович\nНа 23 февруари 2009 г., районът около върха е обявен за защитена местност. Целта е запазването на характерния ландшафт и местообитанията на растителните видове жълт крем, нарцисовидна съсънка, алпийски повет, златовръх, петниста сверция, карпатска тоция и други.\nВсеки, който желае да се потопи в този дивен свят, може да го направи на 25 и 26 юли 2020 г.\nБелоградчиквръх МиджурЗападна Стара планиинапланински туризъм\nПочистиха от наноси и растителност коритото на река Моравешка


Мирише на пролет, птичките пеят и е време за салатка – CakeAndPancake\nМирише на пролет, птичките пеят и е време за салатка\nPosted on March 14, 2014 December 13, 2015 by esurbeva\nЕдна птичка пролет не прави, две също.\nНикой не е отговорен за собственото ви щастие, освен самите вие.\nИ т.н., и т.н. На такива ”прозрения” попаднах тези дни със затоплянето на времето. От друга страна замисляли ли сте се колко му трябва на човек да е щастлив? Че реално повече от половината неща, които искаме и които мислим, че ще допринесат за намирането на нашето си място под слънцето, са чисти капризи.\nИмаме ли нужда от тази дреха? – Не.\nИмаме ли нужда от поредната нова електроника, излязла на пазара? – По – скоро не.\nИмаме ли нужда от нова кола? – Не.\nИмаме ли нужда да се харесаме на другите? – Не, не се нуждаем от това.\nИмаме ли нужда от непрекъснатото внимание на околните? – Не.\nНо го ИСКАМЕ!\nИ ето къде е проблемът за т.нар. щастие и неговото съществуване. Повечето от нас няма и да се замислят колко са обременени от ”нуждата” от нещо ново и интересно, от непрекъснатия кръговрат, наречен ”ежедневие”. За Българската реалност дори не искам и да споменавам. Там може много да се говори.\nИ да, трудно е понякога, заобиколен от неразбирателство, проблеми, грижи и непрекъснатото искане за нещо, което така и не получаваш, да се чувстваш щастлив. Да, трудно е. Но ако не ние, тогава кой трябва да отговаря за нашето благополучие?\nХубаво е, че има човек, който без колебание ме връща на земята, когато съм отлетяла много нависоко, за да ми посочва грешките и други гледни точки. Защото е важно. Да можеш да се научиш да се радваш на малко, е трудна задача, но не е невъзможна.\nДали ще е едночасовото кафе, изпито в бързината с добра приятелка, дали ще е готовата вечеря, когато се прибереш изморен от работа, дали ще е въпросът ”Имаш ли нужда от нещо?”, готовото кафе рано сутрин, спонтанното обаждане, просто за да чуеш нечий глас или пък дори възможността да споделиш грижите си с търпелив слушател.\nЕто това е щастие. Не хилядите капризи, на които сме свикнали по един или друг начин.\nИ говорейки за малки изненади, ето каква измислих аз преди няколко дни 🙂\nНеобходими продукти за Зелена салата с ягоди:\nняколко стръка зелена салата по избор;\nняколко парчета моцарела /по – красиво ще стане с бейби моцарела/\nняколко сладки ягодки;\nбелени слънчогледови семки;\nняколко малки парчета манго;\nЗа предпочитане е първо да се овкусят салатата и руколата и отгоре да се нарежат останалите продукти.\nХубав дресинг е смесването на няколко супени лъжици зехтин, малко мед, горчица и няколко капки балсамов оцет.\nДип от авокадо и хумус с пълнозърнести крекери\n2 thoughts on “Мирише на пролет, птичките пеят и е време за салатка”\nМного красиво изглежда! Реакцията на всички сетива е като новогодишни фойерверки! (y)\nБлагодаря ви! Радвам се, че Ви харесва!


Буш разпореди проверка на разузнаването - Mediapool.bg\nБуш разпореди проверка на разузнаването\nПрезидентът на САЩ Джордж Буш обяви днес създаването на независима комисия за разследване на причините, накарали американското разузнаване да смята, че Ирак притежава оръжия за масово поразяване, предадоха световните агенции.\n"Създавам независима анкетна комисия, съставена от представители на двете партии (Републиканската и Демократическата), която да анализира какво можем да направим, за да се борим по-добре срещу тероризма", заяви Буш пред журналисти в Белия дом.\nПрезидентът ще посочи членовете на комисията и срока за представянето на доклада, който се очаква да бъде обявен след президентските избори през ноември, за да за да се избегне вероятността резултатите от него да станат тема на предизборната кампания. Демократите обаче искат резултатите да бъдат готови тази година, посочва Ройтерс.\nРешението на Буш да разпореди независимо разследване усилва натиска към британския премиер Тони Блеър, към когото бяха отправени аналогични искания.\nГоворител на британския премиер обяви, че британското правителство ще обяви скоро как възнамерява да адресира проблемите с качеството на разузнавателната информация преди войната в Ирак.\nМакар че заплахата от оръжията за масово унищожение на Саддам да бяха основният аргумент за военната инвазия в Ирак, оглавявана от САЩ и с участието на Великобритания, през следващите месеци такива оръжия не бяха открити.\n"Най-напред искам да знам всички факти", каза пред репортерите Буш. "Знаем, че Саддам Хюсеин имаше намерението и способността да предизвика големи щети. Той беше заплаха", посочи президентът.\nБуш добави, че ще се срещне скоро с Дейвид Кей, който ръководеше американския екип, издирващ забранени оръжия в Ирак, и миналата седмица заяви, че според него такива оръжия няма да бъдат намерени в Ирак. Кей призова независима комисия да разследва разузнавателните служби, които според него са длъжни да дадат обяснение за несъответствията в информацията, използвана преди войната.\nПредставители от администрацията на Буш казаха, че разследването може да разгледа и начините, по които разузнавателните служби са добивали информация за други режими, разглеждани като заплаха за САЩ - като Северна Корея и Либия, както и групировки като Ал Каида.\nТони Блеър под натиск да назначи независимо разследване\nСамият Тони Блеър е под нарастващ натиск да разпореди независимо разследване на разузнавателните данни, които оправдаха включването на Великобритания във войната в Ирак.\nКонсерваторите ще внесат предложение за независимо разследване в понеделник, подкрепени от Либералдемократите, предаде Би Би Си.\nМинистри от кабинета на Блеър обаче категорично отхвърлят тези предложения, като твърдят, че е имало "категорични" доказателства за това, че Саддам Хюсеин е имал оръжия.\nВ сряда депутатите ще дебатират доклада на съдия Хътън във връзка с обстоятелствата около смъртта на британския правителствен оръжеен експерт Дейвид Кели, във връзка с излъчен от Би Би Си репортаж през май 2003 г., че правителството е преувеличило заплахата от оръжията на Саддам. Разследването на лорд Хътън, оповестено преди дни, оневини изцяло премиера и Тони Блеър и правителството, като установи, че те не са оказвали давление върху разузнаването и не са манипулирали данните с цел да оправдаят участието на Великобритания във войната. Докладът на Хътън обаче не коментира по същество съдържанието на разузнавателната информация, което разочарова критиците на войната.\nМиналата седмица от "Даунинг стрийт" казаха, че ще изчакат дали групата, проучваща Ирак, ще излезе с доказателства за оръжия за масово поразяване.\nЛидерът на торите Майкъл Хауърд обаче каза, че макар все още да смята войната в Ирак за оправдана, назначаването на независимо разследване за качеството на разузнавателната информация преди инвазията е необходимо.\nПред радио Би Би Си той изрази очакването си разследването да бъде възложено на независима личност, "с висока репутация", евентуално частен консултант.\nЛидерът на лейбъристите в парламента обаче каза, че е видял "категорични доказателства", че Саддам Хюсеин е притежавал химически и биологични оръжия.\n"Аз видях тези разузнавателни данни, видя ги също и министър - председателят", заяви той пред Би Би Си.\nТова формира нашето решение да свалим Саддам и мисля, че бяхме прави, добави той.


Младоженци в Испания се женят в линейка по молба на бащата на момчето – Българи в Испания | ИСБИ\nПубликувано от ISBI на 22 ноември 2019 | 15:56\nФондацията „Линейката на желанието“ помага на хора, които се нуждаят да пътуват, но поради здравословни причини не могат.\nТози път тя става част от една красива история, благодарение на която Рафаел е могъл да присъства на сватбата на сина си.\nТова е станало в Картахена, Испания. Доктор от болницата Росел се обажда на Фондацията, за да им каже, че Рафаел иска да отиде на сватбата на сина си.\nОт Фондацията изпратили линейка, която била оборудвана с всичко необходимо за този случай. Двама лекари от същата болница били готови да придружават Рафаел по време на събитието.\nВ денят на сватбата, малко преди всички да влезнат в съвета, където двамата младоженци е трябвало да подпишат, Рафаел, който страдал от хронична болест, нямал сили да се надигне от носилката.\nВ крайна сметка, за изненада на всички, съдийската решила да проведе церемонията в линейката.\nОт Фондацията „Линейката на желанието“ си спомнят за този емоционален случай и припомнят, че благодарение на общите усилия Рафаел е успял да сбъдне мечтата си – да присъства на свадбата на единственият си син. Месец по-късно починал.\nКартахена - ИспанияЛинейката на щастиетоЛюбопитно


Интервю :: Д-р Александър Симидчиев: Много витамин C не е препоръчителен, защото COVID предизвиква съсирване :: Monitor.bg\n08:00 28 Юли 2020\nОще през 2008 г. у нас в прилепи е открит родственик на COVID-19\n* Броят на заразените се увеличи, защото хората се върнаха към старото си поведение\n* Трите стандартни мерки работят при всички респираторни вируси, казва пулмологът в интервю за "Монитор"\n- Д-р Симидчиев, според научни публикации голяма част от българите са се срещнали с родствен на COVID-19 вирус още през 2008 г. Вярно ли е това твърдение и на какво се обосновават тези данни?\n- Данните са упоменати в две публикации. Последната е от 15 юли в сп. Nature. Там се казва, че имунитет към SARS CoV 2 има включително при хора, които не са се инфектирали преди това. Това явно става с близкородствени вируси, които ги има често. Става дума за коронавируси, които обичайно циркулират в околната среда. Втората публикация пък показва т.нар. филогенетично дърво на коронавируса и разяснява как той се изменя, когато преминава от едно място в друго, от една популация в друга. И така една от най-близкородствените връзки до сегашния коронавирус е един, който се нарича CoV-2008/Bulgaria. Той е много близкородствен спрямо днешния коронавирус, дори от SARS и MERS. Това е вирус, откриван в прилепи в България. Коронавирусите са установени доста отдавна и това не е нещо необичайно. През 2008 година е открит у нас, няма данни дали е бил при хората, но е близък до днешния COVID-19.\n- Има ли данни колко от българите имат имунитет вече?\n- На базата на изследванията от бързите тестове и PCR имаше няколко изказвания при колегите, че около 50% от хората са нечувствителни. Ако това е вярно, за 12 години 50% от популацията е развила някакъв вид имунен отговор. Това е относително бавен процес. До момента това, което имаме като изграждане на групов имунитет, е 4%.\n- Доколко може да е достоверно това, като се има предвид, че вече се изтъкна, че COVID-19 вече мутира и имунитетът към него е нетраен?\n- Тези изказвания са на базата на антителата, които се установяват. А истинският имунен отговор, който пази продължително време, не са антителата, а т.нар. клетъчен имунен отговор. Това беше причината и когато се говори за коронавирус, да се изкаже и хипотезата, че БЦЖ ваксината влияе върху това колко тежко боледуваме от COVID-19. Това вече почти е потвърдено напълно, защото се стимулира по подходящ начин клетъчния имунитет. Така той влияе повече върху вирусната стимулация. Тук имаме същия ефект, когато в миналото сме се срещали с подобен коронавирус, който циркулирал по нашите територии. Така е вероятно част от хората да са си изградили имунитет. Ако вземем предвид, че вече имаме 4% групов имунитет, общо взето, за 10 години ориентировъчно са около 40%. Но това е малко спекулативно. Така или иначе имаме вирус, който прилича много на сегашния SARSCoV2, установен у нас през 2008 година.\n- Притеснява ли драстичният скок на заразените, и то през лятото, като имате предвид, че се нареждахме при отличниците за справяне с пандемията? Чухме и прогноза, че броят на заразените ще достигне 25 000 през септември.\n- Не бих казал, че скокът е драстичен, виждам увеличение на случаите на зараза на базата на това, че мерките паднаха и хората се върнаха към старото си поведение. Честотата на заразяване зависи именно от поведението ни. Със сигурност, когато имаме нов щам вирус, нашият имунен отговор е девствен спрямо него. Няма значение дали е зима или лято. Причината да има такава цикличност не е външната температура, защото вирусът преминава от един човек в друг директно. На практика не стои много във външната среда. Поне засега се смята за по-вероятно, че начинът на предаване през трети предмети е по-малко важен от директното предаване от един човек на друг. Затова и хората в затворени помещения се заразяват повече. Твърде малко обаче знаем за този вирус, има повече спекулации, отколкото факти. Но като има малки парченца информация от предходни години, можем да сглобим една картина, която да ни даде по-ясна представа.\n- При условие че има толкова неизвестни и имунитетът е нетраен, може ли да се изработи ефикасна ваксина?\n- Антителата са нетрайни, но имунитет се развива. И хората, които са боледували, не боледуват отново.\n- Тоест не сте съгласен с твърденията отпреди дни, че можем да се разболеем и 4 пъти на година от COVID-19?\n- Част от хората могат да боледуват по този начин, ако техният клетъчен имунен отговор не разпознае правилно вируса. Антителата не са трайни - те изчезват след 3-4 месеца. Ако разчитаме само на това, имунитетът няма да е траен. Паметовите клетки помнят продължително време, не антителата. Имаме клетъчен имунен отговор, който отговаря за по-дългата памет.\n- Може ли да има ефикасна ваксина обаче при толкова неизвестни, както изтъкнахте?\n- Засега първите данни за двете ваксини, които са най-напред в процеса на изследване, са много обнадеждаващи. Но за да сме сигурни, трябва да изчакаме крайните резултати и всички проучвания да преминат. При всички положения имунен отговор се генерира. Краткотрайният с антителата изчезва за около три месеца, но това не означава, че хората престават да бъдат защитени. В медицината няма 0%, както и 100%. Това позволява да мислим дали можем да направим ваксина, която да работи с клетъчния имунитет. Затова БЦЖ ваксината работи. Когато хората са ваксинирани с нея, изглежда, че прекарват коронавируса по-леко. Тежко е в страни, в които няма БЦЖ програми.\n- А вярно ли е, че витамин C е противопоказен при COVID-19?\n- Нормалното хранене ни доставя достатъчно витамин С, особено през лятото, когато има плодове и зеленчуци. В по-високи дози витамин С обаче укрепва съдовата стена и се насочва към по-добро кръвосъсирване. Коронавирусът уврежда кръвоносните съдове така, че предизвиква съсирване в тях. Затова приемането на високи дози от този витамин едва ли е най-разумното нещо, което може да се направи.\n- Тоест не бива да прекаляваме с него, а не да го избягваме?\n- Точно така. Ако имаме балансирано хранене, консумираме плодове и зеленчуци, не е необходимо да приемаме допълнително витамин С.\n- А що се отнася до витамин D, както и за селен и цинк, които горещо се препоръчваха по време на епидемията?\n- Ако има ниско ниво на витамини, те трябва да бъдат набавени до нормалното. Но качването над нормалното ниво не помага, дори може да вреди, особено при мастноразтворимите витамини. Не е редно да се прекалява с тях.\n- Притеснявате ли се от усложняване на обстановката през есенно-зимния период и ще се затрудни ли диагностицирането след появата на грипа?\n- Да, разбира се, че ще се затрудни диагностицирането. Досега между другото не се притеснявахме, че трябва да диагностицираме от кой вид точно са респираторните вируси, които обичайно циркулираха през есенно-зимния период. Причината за това беше, че няма специфично лечение за който и да е от тях. Ако нямаме лечение за нещо, диагностиката е безсмислена, защото не помага. Сега притеснението ми е, когато имаме нещо, което можем да предотвратим, но не го правим. Така че можем да се предпазим от класическия грип чрез ваксинация, а и всички респираторни заболявания с мерки като миене на ръце, носене на маски и физическо дистанциране. Трите стандартни неща работят върху всички респираторни вируси. И вместо да се чудим кой тип са, ако спазваме тези елементарни мерки, ще има по-малко заболеваемост при всеки един от тях.\n- А защо все повече млади хора започнаха да се разболяват от COVID-19?\n- Защото вирусът разчита на поведението на хората и това определя какво ще направи той. Понеже се изтъкваше, че младите хора боледуват по-малко, явно те не се притесняват, ходят по дискотеки, събират се на групи и в резултат на това вирусът се разпространява в по-голяма степен върху тази популация.\nД-р Александър Симидчиев е роден на 23 април 1962 година


Начало » Престъпно управление\nTagged with: популизъм престъпност\nНавярно българската интернет общност ще запомни днешния ден с края на илюзията за демократизъм в страната. Причината, както ще се досетиш, е поредната нелепа полицейска акция, този път насочена срещу, цитирам „шестчленна престъпна група, която действала при строго изградена йерархия от различни градове в България“. Нейното престъпление? Че стимулираше четенето и грамотността, с помощта на сайта chitanka.info.\nНяма да се спирам на факта, че създателите на „нелегалния сайт“ са известни на хилядите му почитатели като добри граждани и ангажирани членове на обществото, нито на този, че стотици хора допринасяха за непрекъснатото му обновяване. Ако си влизал поне веднъж там, със сигурност си наясно и с изключителната коректност на авторите, която ги караше да свалят всяка книга, за която постъпваше искане за нарушени авторски права. Не бих коментирал даже липсата на каквито и да е реклами или други способи за финансова облага в chitanka. Нито че поради тази причина сайтът е в пълно съгласие със закона, който гласи:\nЧл. 24. Без съгласието на носителя на авторското право и без заплащане на възнаграждение е допустимо:\n9. възпроизвеждането на вече публикувани произведения от общодостъпни библиотеки, учебни или други образователни заведения, музеи и архивни учреждения, с учебна цел или с цел съхраняване на произведението, ако това не служи за търговски цели.\nДори няма да си отворя устата, че докато МВР регистрира този невероятен успех, страници като zamunda.net, arenabg.com и десетки от техния калибър, които всъщност печелят от нелегалното разпространяване на съдържание, остават недокоснати.\nДа не говорим за онези – истинските престъпници, чиято дейност министърът на вътрешните работи и главният прокурор преди няколко месеца се заканиха да прекратят завинаги.\nЩе кажа едно единствено нещо. Преди време предрекох, че – уморен от безсмислената си ПиАр битка с мафията – господин Цветанов ще насочи усилията си към по-леко бойно поле – това на гражданското общество. За мое съжаление се оказа, че съм прав. Нещастник!\n22/06/2010 at 6:02 pm\nЗа нещастие олигофрените, които са направили тая простотия, не са отчели дребничкия факт, че хората, които биха усетили свалянето на chitanka.info, са предимно млади и интелигентни хора, четящи и ползващи Интернет. Предимно, в смисъл на изцяло. Т.е. хората, които ще разберат за тази пиар-акция, са хора, които принципно биха били против затварянето на най-голямата онлайн библиотека в България. Хора като мен. Хора като автора на тази статия. Хора, които по принцип мислят, вместо да приемат казаното от псевдоавторитетите за истина, и не се връзват на елементарни пиарчета. Което означава, че с тази, хм, безумна реклама си вкарват такъв брутален автогол, че сигурно дълго време ще ги боли. Или поне се надявам.\nА иначе самата библиотека е достъпна за сваляне ето тук:\n22/06/2010 at 7:08 pm\nАз съм един от авторите, чиито разкази и романи бяха публикувани в “Читанка”.\nПубликувани са без да ме питат. И това е ПРАВИЛНО. И за това съм БЛАГОДАРЕН на “Читанка”. Покрай гиганти във фантастиката все някой читател ще забележи и мен, МОЖЕ да му харесат писаниците ми, така че евентуално да пита по книжарниците дали има нещичко от някой си Николай Теллалов…\nДействията на властта определям като ФАШИСТКИ (или болшевишки, няма голяма разлика) и отвратителни.\nДобре е да запомним доносниците – асоциация “Българска книга”, концерна “Труд”, Съюза на преводачите и “редица” (все още няма списък) издателски къщи. Те са хората, на които културата им пречи, които предпочитат бинеса.\nТях можем да ги третираме като подстрекатели на престъплението, извършено от държавата.\nПреките виновници, според мен, са:\n1) прокурор Х (още не съм му открил именцето);\n2) Явор Колев – сектор компютърни престъпления в ГДБОП;\n3) началникът на ГДБОП (и на този персонаж не му знам заглавието);\n4) вътрешният министър Ц. Ц.;\n5) лицето Вежди Рашидов (министър на кОлтурата, заради “Това е поредната успешна операция на ГДБОП в изпълнение на Стратегията на МВР и плана за действие, приет от Съвета за защита на интелектуалната собственост към министъра на културата, за ограничаване на интелектуалното пиратство”);\n6) дучето Бойко Борисов.\nХора, помнете кой е ПРОТИВ ВАС!\n23/06/2010 at 7:02 am\nДа бе, егати смешниците. Само отчитат дейност. Нещастници.\n23/06/2010 at 8:26 am\nИзвинявам се за забавеното излизане на коментарите. Просто с феста снощи…\n23/06/2010 at 8:37 am\nАз лично съм не просто разочарована, а дори бясна! Утре най-вероятно ще затворят и обществените библиотеки и ще опандизят и мен, защото раздавам книгите си постоянно на приятели, роднини и познати, за да им се насладят!\nА що се отнася до псевдо-авторите, които се напъват, че печелят твърде малко от авторското право – да се напънат да пишат книги, които след като прочетеш да ти се иска да си купиш, за да четеш през годините отново и отново, а не такива за които дълбоко да съжаляваш, че си се поддал на настойчивата реклама и си дал дори и 1 левче, за да притежаваш!!!\nАз обичам да чета и нито ГДБОП, нито батe Бойко могат да ме спрат да го правя!!!\n23/06/2010 at 8:54 am\nО, и аз съм бесен! Впрочем тук е моментът да кажа, че не познавам нито един човек, който да чете само в Читанка (т.е. да не си купува книги). Това за пропуснатите печалби на издателствата (еле пък в подобен нереален размер) е извънредно голяма глупост.\n23/06/2010 at 10:32 am\nСядам и умирам! Това е СМЕШНО! Спокойно бе хора – корабът няма да потъне, докато има и един грамотен на него.\n24/06/2010 at 9:15 am\nНе е ли престъпление фирма на депутата от ГЕРБ Димитър Аврамов да извършва ремонт на училище в град Искър? Цветанов защо не вкара него в затвора?\nПенчо Пенев says:\n26/06/2010 at 3:47 pm\nВластта вече показа истинското си лице. ББ – Бойко Борисов, ЦЦ – Цецка Цачева, Цветан Цветанов, всичките сътрудници на Биг брадър посегнаха на свободното слово. “Невежеството е сила” казва Биг брадър. Следващата стъпка е горенето на книги, а после идват концлагерите.\nТази статия е написана от Юри Иванов на 22, 06, 2010 г. в 17:27 часа. Юри Иванов е автор на 661 материал/а на този сайт.\n7,321 views on this post\nГлупост след глупост...


Начало България Днес празнуваме Петровден\nПетър се наричал отначало Симон и бил син на рибар от Витсаида Галилейска. Брат му Андрей пръв станал ученик на Христос и довел Симон при Исус. Спасителят го нарекъл „Кифа“ (на еврейски) или Петър (на гръцки), което значи „камък“.\nВ някои райони на Петровден се правят сборове. Месят се обредни хлябове и се ядат ранни ябълки петровки. На някои места те се раздават като помен за умрели деца. В много селища на този ден се правят сборове, колят курбани за светиите и се слага обща трапеза с песни и хора. И тук, както в по-голямата част на народния ни календар, в рамките на християнското честване на първоапостолите са вмъкнати ритуални действия.\nПреди всичко това е жертвоприношението на петел, а известно е, че още в древните митологии птицата е знак на висшето, небесното. Жертвоприношението му се свързва със запалването на огъня и съответно – с омилостивяването на силите, които изгарят природата. Така свързаният с живота и смъртта петел символизира плодородието и продуктивността; затова често той е жертва и в сватбените обреди, която ще осигури плодовитостта на брака. В Новия завет петелът става знак на разкаянието на Петър.\nпредишна статия115 са новите случаи на коронавирус, намалява броят на хоспитализираните\nСледваща статияРазработиха маска, която показва дали носителят й е заразен с Covid-19